സ്ത്രീപീഡനം: യുവതിയുടെ പരാതിയില് ഭര്ത്താവിനും മാതാപിതാക്കള്ക്കുമെതിരെ കേസ് നിലമ്ബൂര്: സ്ത്രീധനമാവശ്യപ്പെട്ട് പീഡിപ്പിക്കുന്നെന്ന യുവതിയുടെ പരാതിയുടെ അടിസ്ഥാനത്തില് ഭര്ത്താവിനും മാതാപിതാക്കള്ക്കുമെതിരെ പോലീസ് കേസെടുത്തു. നിലമ്ബൂര് പോലീസ് ആണ് കേസെടുത്തത്. മമ്ബാട് സ്വദേശി ചങ്ങരായി മൂസക്കുട്ടിയുടെ മകള് ഹിബയുടെ പരാതിയിലാണ് ഭര്ത്താവ് അരീക്കോട് തെഞ്ചീരി കുറ്റിക്കാടന് അബ്ദുല് ഹമീദ്, പിതാവ് ഇസ്മായില്, മാതാവ് ഫാത്തിമ എന്നിവര്ക്കെതിരെ സ്ത്രീപീഡനത്തിന് കേസെടുത്തത്. കൂടുതല് സ്ത്രീധനമാവശ്യപ്പെട്ട് ഭര്ത്താവും കുടുംബവും മകളെ പീഡിപ്പിക്കുന്നെന്ന് ഫോണില് വിഡിയോ ചിത്രീകരിച്ച് ഹിബയുടെ പിതാവ് മൂസക്കുട്ടി സെപ്റ്റംബര് 23ന് റബര് തോട്ടത്തില് തൂങ്ങി മരിച്ചിരുന്നു. ടാപ്പിങ് തൊഴിലാളിയായിരുന്നു മരിച്ച മൂസക്കുട്ടി. ഇദ്ദേഹം ജീവനൊടുക്കാന് കാരണം സഹോദരിയുടെ ഭര്ത്താവും കുടുംബവുമാണെന്നാരോപിച്ച് അബ്ദുല് ഹമീദിന്്റെ മകന് റിന്ഷാദ് വണ്ടൂര് പോലീസില് പരാതി നല്കിയിരുന്നു. കേസെടുത്ത വണ്ടൂര് പോലീസ് അന്വേഷണം നിലമ്ബൂരിലേക്ക് കൈമാറി. ഇതിനിടെ ആത്മഹത്യ ചെയ്യുന്നതിന് മുമ്ബുള്ള മൂസക്കുട്ടിയുടെ വിഡിയോ വ്യാപകമായി പ്രചരിച്ചതോടെയാണ് സംഭവം പുറംലോകമറിഞ്ഞത്. അന്വേഷണം നടക്കുന്നതിനിടയിലാണ് തിങ്കളാഴ്ച ഹിബ നിലമ്ബൂര് പോലീസില് പരാതി നല്കിയത്. 2020 ജനുവരി 12നാണ് ഹിബയും അബ്ദുല് ഹമീദും വിവാഹിതരായത്. ഇവര്ക്ക് ഒരു കുഞ്ഞുണ്ട്.